# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2024. február 27-i

NYILVÁNOS RENDKÍVÜLI ÜLÉSÉRE

**TÁRGY:**

Büfékocsi elhelyezéséről szóló pályázat elbírálása

**ELŐADÓ:**

**Véghelyi Róbert**

**Kft. ügyvezető**

**Tisztelt Képviselő-testület!**

A 192/2023.(XI.30.) számú képviselő-testületi határozat alapján január hónapban kiírásra került a Községi strandon történő büfékocsi elhelyezéséről szóló pályázati kiírás. A pályázati kiírást mellékelem. A kiírás 7-es pontja alapján a beérkezett pályázatokat Balatonberény Község Önkormányzata Képviselő-testülete bírálja el a február havi ülésén. A pályázatokat zárt borítékban, postai úton, ajánlott levélként kellett benyújtani, a jelentkezési határidő 2024.02.20-a volt, eddig a napig kellett beérkezniük a pályázatoknak. Két érdeklődő volt a pályázatra, egyikük megtekintette személyesen is a helyszínt, a másik érdeklődővel pedig telefonon beszéltem a múlt héten. Ő jelezte, hogy biztos fognak beadni pályázatot és célzott rá, hogy lehet, hogy csúszni fognak egy napot a leadással. Tájékoztattam telefonon is a leadás módjáról és határidejéről.

A leadás előtti napon (2024. február 19-én) emailben kaptam egy pályázati anyagot, amelyet nem nyitottam meg. 2024.02.21-én a határidő lejártát követő napon, pedig postai úton kaptam egy pályázatot, melynek bontására a képviselő-testületi ülésen kerül sor. A két pályázat ugyanattól a pályázótól kerülhetett benyújtásra, az email megtekintésére szintén az ülésen kerül sor.

A pályázó a borítékon feltüntetett feladó szerint a BEST PUB GARDEN KFT. nevű budapesti székhelyű cég, a pályázat bontatlanul a társaság páncélszekrényében került elhelyezésre.

Javaslom, hogy a T. Képviselő-testület szíveskedjen dönteni a pályázati eljárás eredményéről.

Balatonberény, 2024.02.21.

Véghelyi Róbert sk.

ügyvezető