

ELŐTERJESZTÉS

BALATONBERÉNY KÖZSÉG ÖNKORMÁNYZATA KÉPVISELŐ-TESTÜLETE

2024. február 27-i

nyilvános rendkívüli ülésére

Tárgy:

**Előterjesztés, Balatonberény zártkerti közterületek**

**elnevezéséről**

Druskoczi Tünde

Polgármester

**Tisztelt Képviselő-testület!**

Balatonkeresztúr Község Önkormányzat Képviselő-testülete a 2024. 01. 25.-i ülésén tárgyalta és az 5/2024. (I.25.) számú határozatban 7 db. zártkerti önkormányzati tulajdonú út tervezett elnevezéséről döntött.

Egyben elrendelte - az eljárási szabálynak megfelelően - a döntés közzétételét, a település honlapján 15 napra véleményezésre történő kifüggesztéssel.

A közterületek elnevezéséről és a házszámok megállapításáról szóló 5/2023. (VI.9.) önkormányzati rendelet alapján, az elnevezésekre vonatkozó határozati javaslatot két fordulóban kell tárgyalni, és a két forduló között a település honlapján 15 napra véleményezésre közzé kell tenni.

A hirdetmény közzététele véleményezés céljából 2024. 02. 14-én. 16 órával bezárólag megtörtént.

A közzétételi hirdetményre észrevétel, javaslat nem érkezett.

Fentiek alapján kérem, a T. Képviselő-testületet, szíveskedjék megtárgyalni és döntést hozni, hogy a zártkerti közutak 5/2024. (I.25.) számú határozatban javasolt útelnevezéséket megerősíti.

**Határozati javaslat:**

**Balatonberény Község Önkormányzata Képviselő-testületének …./2024. (II.27.) határozata a Balatonberény zártkerti közutak elnevezéséről.**

Balatonberény Község Önkormányzat Képviselő-testülete az előterjesztést megtárgyalta, az 5/2024. (I.25.) számú határozatban javasolt balatonberényi zártkerti útelnevezéseket helyben hagyja, a közutak elnevezéséről az alábbiak szerint dönt:

1. A Balatonberény **052 hrsz**. alatti zártkerti közutat **Othelló út,**

2. A Balatonberény **2677 hrsz**. alatti zártkerti közutat **Szürkebarát út**,

3. A Balatonberény **2149/19** **hrsz**. alatti zártkerti közutat **Hárslevelű** **út**,

4. A Balatonberény **2668 hrsz.** alatti zártkerti közutat **Kékfrankos út**,

5. A Balatonberény **2669 hrsz.** alatti zártkerti közutat **Merlot út**,

6. A Balatonberény **2670 hrsz**. alatti zártkerti közutat **Muskotály út**,

7. A Balatonberény **2672 hrsz**. alatti zártkerti közutat **Olaszrizling út**

névvel nevezi el.

A Képviselő-testület felkéri a Polgármestert, hogy a jogszabályban felsorolt szervezeteket, társaságokat a változásról tájékoztassa.

Felelős: Druskoczi Tünde polgármester

Határidő: tájékoztatásra 8 nap.

Balatonberény, 2024. 02. 21.

Druskoczi Tünde sk.

Polgármester